Kinshasa
'S e prìomh-bhaile Poblachd Dheamocrach na Congo a tha ann an Kinshasa (seann àinm Léopoldville). Anns a’ bhliadhna 2004 bha barrachd na 7 millean duine a’ fuireach anns a’ bhaile fhèin agus mar sin dheth 's e am baile as motha den dùthaich cuideachd. Tha e suidhichte taobh a deas air bruach an Abhainn Congo,  mu choinneamh Brazzaville, prìomh-bhaile Poblachd na Congo a tha suidichte air taobh tuath na h-aibhne. Tha Kinshasa 1,558km air falbh bho Bhujumbura (Burundi), 1,978km bho Khampala (Uganda), 8km bho Brazzaville (A' Chongo), 1,033km bho Bangui (Poblachd Meadhan Afraga), 2,078km bho Dhiuba (Sudan-a-Deas), 1,879km bho Lusaka (Saimbia), 2,268km bho Dhodoma (Tansainìa) agus 751km bho Luanda (Angola). Tha e suidhichte air àirde an iar na dùthcha, aig  212m os cionn ìre na mara.

Chaidh am baile a stèideachadh mar àite–malairt le Henry Morton Stanley anns a’ bhliadhna 1881. Chuireadh Léopoldville mar ainm air a’ bhaile airson urram a thoirt air an rìgh Léopold II às a' Bheilg. 'S e an treasamh baile as motha ann an Afraga, an dèidh Lagos agus Cairo. Agus 's e cuideachd an dàrna baile as motha air an t-saoghal (an dèidh Paris fhèin) far a bhios Fraingis ga bruidhinn. 'S e teas meadhan oideachail a tha ann an Kinshasa. Tha ceithir oilthighean ann:

 University of Kinshasa
 Congo Protestant University
 National Pedagogy University
 Allhadeff School

Tha dà phort-adhair aig Kinshasa:

 Kinshasa International Airport  le pleanaichen a' dol gus A' Bhruiseal, Paris, and Madrid agus dùthchannan eile ann an Afraga

 N'Dolo Airport.

Bailtean Co-cheangailte
 A' Bhruiseal
 Ankara
 Bologna
 Brazzaville
 Dakar

Dealbhan

Ceanglaichean A-mach
Prìomh-bhailtean na h-Afraga

Iomraidhean

Prìomh-bhailtean
Prìomh-bhailtean ann an Afraga
Meadhan Afraga
Bailtean